Diari Oficial de la Generalitat Valenciana


Sumari del DOGV 5487, del 11-04-2007 (2007/4060)

Licitació. Servici d'assegurança del transport d'obres d'art en les activitats organitzades pel Consorci de Museus de la Comunitat Valenciana.
----------------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/4060


Data del document
:   12-02-2007

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * contracte de serveis
    * obra d'art
    * licitació
    * empresa de transport

Per la Resolució de la presidència de la Comissió Executiva del Consorci de Museus de la Comunitat Valenciana de 26 de febrer de 2007, es van aprovar els plecs de clàusules administratives particulars i prescripcions tècniques particulars per a la contractació per concurs i procediment obert del servici d'assegurança del transport d'obres d'art en les activitats organitzades pel Consorci de Museus de la Comunitat Valenciana, que s'exposen al públic a fi que puguen presentar-se reclamacions.  
Simultàniament es procedix a anunciar la licitació durant un termini de 15 dies naturals, en els quals els licitadors podran presentar les ofertes d'acord amb el que disposa el plec de condicions i els punts següents:  
1. Objecte del contracte  
L'objecte del contracte és la prestació del servici d'assegurança del transport d'obres d'art, siga terrestre, marítim o aeri, de les obres que hagen de ser transportades per a la realització de les exposicions organitzades pel Consorci de Museus de la Comunitat Valenciana que figuren en la relació de l'annex I del plec de prescripcions tècniques.  
2. Tipus de licitació  
El pressupost màxim de licitació de la contractació per a l'exercici de 2007 i fins al 31 de desembre de 2007 es fixa en cent trenta-cinc mil euros (135.000), IVA inclòs, i per a les pròrrogues anuals successives, si n'hi ha, en cent huitanta mil euros (180.000), IVA inclòs.   
3. Garantia provisional i definitiva. La provisional, que correspon al 2% del tipus de licitació del pressupost màxim del contracte inicial, s'establix en la quantitat de dos mil set-cents euros (2.700), i la definitiva és el 4% del preu d'adjudicació.  
4. Publicitat dels plecs. Estaran exposats tots els dies laborables a les oficines del Consorci de Museus a València, avinguda de Campanar, núm. 32, de 09.00 a 14.00 hores.  
5. Capacitat per a contractar. Per a concórrer al concurs, l'empresa licitadora ha d'estar legalment autoritzada per a operar en el ram de les assegurances, posseir personalitat jurídica i complir tots els altres requisits i condicions previstos en la Llei d'Ordenació i Supervisió d'Assegurances Privades per a exercir eixa activitats, així com acreditar en tot cas la solvència econòmica, financera i tècnica, d'acord amb els articles 16 i 19 del TRLCAP.   
6. Presentació de proposicions. Les proposicions s'han de presentar a les oficines del Consorci de Museus, de les 09.00 a les 14.00 hores, durant els 15 dies naturals següents al de la publicació d'este anunci en el Diari Oficial de la Comunitat Valenciana, llevat que l'últim dia siga dissabte, cas en què el termini quedarà automàticament prorrogat fins a les 14.00 hores del dia hàbil següent.   
7. Obertura de pliques. A les oficines del Consorci de Museus, a les 12.00 hores del dia hàbil següent al de l'expiració del termini per a la presentació de proposicions, llevat que siga dissabte, cas en què la celebració de l'acte tindrà lloc el dia hàbil següent.  
8. Exposició de l'expedient i dels plecs de clàusules. L'expedient de contractació, així com els plecs de clàusules i els seus annexos, estaran a la disposició dels interessats a les oficines del Consorci de Museus, tots els dies hàbils des de les 09.00 fins a les 14.00 hores, des de la data de publicació del present anunci en el Diari Oficial de la Comunitat Valenciana.   
9. Model de proposició econòmica (sobre A). La proposició econòmica s'ha de redactar d'acord amb el model que figura en el plec de clàusules administratives particulars.  
Cosa que es fa pública a fi que els interessats puguen presentar ofertes.  
València, 12 de febrer de 2007.- La presidenta de la Comissió Executiva: Concepción Gómez Ocaña.